
	Πρώτη δημόσια προβολή

στην Ελλάδα του ντοκιμαντέρ

Βίλα Ιόλα

Ταξίδι στον Χρόνο και Χώρο

στο Σπίτι της Κύπρου
	[image: image1.jpg]





Την Τρίτη 13 Ιουνίου 2017,και ώρα 19:30, θα προβληθεί στο Σπίτι της Κύπρου, Ξενοφώντος 2Α στο Σύνταγμα, το ντοκιμαντέρ Βίλα Ιόλα. Ταξίδι στον χρόνο και χώρο, σε πρώτη δημόσια προβολή στην Ελλάδα. 
Το ντοκιμαντέρ Βίλα Ιόλα. Ταξίδι στον Χώρο και Χρόνο είναι ένα αρχιτεκτονικό και ιστορικό οδοιπορικό στους χώρους της Βίλας-Μουσείο όπου έζησε ο παγκοσμίου φήμης συλλέκτης Αλέξανδρος Ιόλας και η οποία φιλοξένησε ορισμένα από τα σπουδαιότερα σύγχρονα έργα τέχνης. Μέσα από σπάνιο υλικό και από την εις βάθος έρευνα αναγεννιούνται και ταυτοποιούνται οι χώροι του σπιτιού, όπως επίσης και ορισμένα από τα σπουδαία έργα τέχνης που κατά διαστήματα φιλοξένησε.

Πρόκειται επίσης για μια γέφυρα μνήμης από το 1950 μέχρι σήμερα, που η οικία στέκει πλέον γυμνή και συλημένη στην οδό Δημοκρατίας 6-8 στην Αγία Παρασκευή. Σαν μοναδικό μνημείο μας υπενθυμίζει τη σπουδαιότητα του ιδιοκτήτη και τη σημασία του ως κινητήρια δύναμη της παγκόσμιας σύγχρονης τέχνης όπως επίσης την υποκρισία της ελληνικής κοινωνίας που το οδήγησε στην παρακμή και την απαξία.

Για πρώτη φορά από το 1987 η περίφημη «Βίλα» έρχεται στο φως και ζωντανεύει μέσα από το σπάνιο υλικό και τις ιστορίες της ανιψιάς του Λένας Κουτσούδη – Ιόλα και του συζύγου της Γκυ Νατάν.
Μετά την προβολή θα ακολουθήσει συζήτηση με τους συντελεστές του ντοκιμαντέρ, τον σκηνοθέτη, παραγωγό  Θάνο Αγγέλη, τον διευθυντή φωτογραφίας, παραγωγό Αλέξανδρο Καραΐσκο, τον ερευνητή, παραγωγό Μανώλη Οικονόμου και τον συνθέτη Γιάννη Κονσολάκη.

Βίλα Ιόλα. Ταξίδι στον Χρόνο και Χώρο
Διάρκεια: 60 λεπτά  | Έγχρωμη | Χώρα: Ελλάδα | Γλώσσα: Ελληνικά /Αγγλικοί υπότιτλοι

Σκηνοθεσία:




Θάνος Αγγέλης

Αφήγηση / Έρευνα :



Μανώλης Οικονόμου

Σενάριο :




Μανώλης Οικονόμου - Θάνος Αγγέλης

Διέυθυνση Φωτογραφίας:


Αλέξανδρος Καραΐσκος

Οργάνωση Παραγωγής /  Επικοινωνία:
Χαρίσια Χαντζιτσολή

Ηχοληψία :




Διονύσης Παπαδημητρίου

Gaffer :




Θεόδωρος Διαμαντής

Boom/Grip :




Παύλος Ραφαήλ

Μοντάζ :




Θάνος Αγγέλης

Μουσική :




Γιάννης Κονσολάκης 

Διεύθυνση Παραγωγής:


Χαρίλη Μυλωνοπούλου

Ε. Παραγωγής :



Angelis Films Ltd
7 Ιουνίου 2017
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.png]